Didier Deschamps a anunțat lotul pentru Campionatul European din această vară. Franța își propune să aducă al 3-lea Euro în Hexagon, după trofeele câștigate in 1983/1984 și 1999/2000.
Selecționerul ”Cocoșilor Galici” a anunțat joi, 16 mai, grupul de jucători care vor face deplasarea în Germania, la Campionatul European (14 iunie-14 iulie), turneu final la care este calificată și reprezentativa României.
Fostul internațional a surprins prin decizia de a trimite doar 25 de selecții, deși avea la dispoziție 26 de locuri disponibile pentru deplasarea din Germania.
Lotul convocat de selecționer:
Kylian Mbappe este unul dintre cei mai curtați fotbaliști în momentul de față, mai ales după ce a anunțat despărțirea de Paris Saint Germain la sfârșitul sezonului. Până ce starul francez își va anunța viitoare destinație, acesta a fost ocupat să dezvăluie figurina de ceară făcută după chipul și asemănarea sa.
Căpitanul ”Les Bleus” a dezvelit joi, la Paris, statuia de ceară făcută după înfățișarea sa, statuie care va ocupa un loc de cinste în muzeul Madame Tussauds din Berlin, relatează L’Equipe.
Kylian Mbappe, a fost alături de tatăl său și de avocata sa la acest eveniment, unde a glumit cu privire la prezența sa pe lista convocărilor la European:” Aştept lista pentru a vedea dacă sunt pe ea”, a glumit francezul.
Selecționerul Franței a răspuns rapid la gluma starului parizian, tehnicianul publicând în aceeași zi lotul ce urmează să se deplaseze la turneul final din Germania, Kylian Mbappe aflându-se pe listă.
Naționala României dispută două meciuri amicale înaintea Campionatului European din Germania. Ambele dueluri vor avea loc pe Stadionul Ghencea. Primul adversar al „tricolorilor” este Bulgaria. Meciul va avea loc marți, 4 iunie, ora 21:30. Ulterior, naționala lui Edi Iordănescu va da piept cu Liechtenstein, vineri, 7 iunie, ora 21:00.
Prețul biletelor variază de la 35 lei (peluze), la 60 de lei (tribune). Pentru un loc în zona VIP, prețul unui bilet este de 400 de lei. După cele două amicale, naționala României va merge în Germania la EURO 2024.